章嘉楨

章嘉楨（），字元禮，號衡陽，浙江湖州府德清縣人，民籍，明朝政治人物。

 生平 
萬曆七年（1579年）己卯科浙江鄉試第四十九名舉人，八年（1580年）中式庚辰科會試第一百十名，三甲第一百八十七名進士《萬曆八年庚辰科進士登科錄》。礼部觀政，本年授蒲圻縣知縣，任內發動縣民築堤治水，政績卓著，丁憂归乡。十四年复除當塗縣知縣《當塗縣志》，十六年任应天府乡试同考官，本年又同考应天武举，十八年升兵部主事，丁憂归乡。二十一年复除本部，调禮部主事，本年又调吏部文选司主事，二十年（1592年）升吏部文選司員外郎。次年因顧憲成案牽連，降职为羅定州同知，解職歸里顧與沫等輯《顧端文公年譜》。

萬曆三十七年（1609年）起升南京刑部主事，调任南京吏部验封司主事，四十年升尚寶司丞，四十二年升通政司参议，四十三年六月升右通政《萬曆八年庚辰科進士履歷便覽》，四十五年因京察去職。

天啓二年（1622年）正月被降职为两淮运判。

轶事
《耳谈》记载萬曆二十一年（1593年）章嘉桢在京城纳一妾，居城西脚下，一夜小妾遇鬼，一婢烧死炕上，將炕挖開，内藏一红衣女尸。《耳谈》卷十二：【章元礼吏部】稽勋副郎德清章公元礼，尝在京娶一妾，复买二小婢服役。宅城西脚下，大都吏部多居此。公方与客夜坐纳凉，程彦之与焉，忽闻内呼声甚厉，公以为妾嘻，颇不悦，曰：“娶得小家女甚苦。”已，见火焰流闪，大怖。入内观之，妾衣尽裂，裸卧地上，口鼻耳皆是沙泥饭塞满死矣。公怒呼妾名，曰：“我在此，何物鬼乃尔！若是冤鬼，我清明后荐度。不然，奏之上帝。”已，渐渐苏，独一婢烧死炕上，两臂皆糜烂。问妾何以故，曰：“一著绯少年女子拽我去，已至十王府街，闻主公怒呼，遂释我得返，而小婢竟往。”发炕，果有著绯少年女子尸在焉。问主宅者，云：是前吏部某公妾，为其夫人以妒杀之。而不见尸出，不知瘗炕内。公急迁去。去时，仿佛见一女子犹曰：“莫忘清明后语。”公性毅烈，平生不信鬼，今乃？t然。此万历癸巳年事。彦之谈。一女子即为厉，何至暴悍如此，其妒甚于妒己者，被杀固宜然。元礼一怒而魂还，必有以摄之于幽者。

 家族 
曾祖章裕；祖父章鑾；父章子沐。母孫氏；繼母丁氏。重慶下。妻臧氏。兄章建楨，弟章吉楨、章參楨、章臺楨、章彥楨、章友楨、章熹楨、章端楨。

 參考書目 

參見
《明史列傳》卷三百二十九《章嘉楨傳》

Category:萬曆七年己卯科浙江鄉試舉人
J
Category:德清人
Category:明朝蒲圻縣知縣
Category:明朝當塗縣知縣
Category:明朝羅定州同知
Category:明朝兵部主事
Category:明朝禮部主事
Category:明朝吏部文選司員外郎
Category:南京刑部主事
Category:南京吏部主事
Category:明朝尚寶司丞
Category:明朝右通政